28 HALÁLOZÁS 



a Gornji Vakuf részen gyűjtött egy Orthotrichum-ot, mely a szerző 

 szerint valószínűleg 0. obtusifolium X 0. pallens. 



Györffy István. 



Ifj. Konkoly Thege Miklós. A meteorológia és a mező- 

 gazdaság. A m. kir. orsz. meteorológiai és földmágnességi intézet 

 kisebb kiadványai. IV. szám. Budapest, 1907. 33, 1. 



Szerző ezzel a kis munkával a meteorológusoknak „pár szóval 

 képet akar nyújtani arról, hogy a meteorológiai elemeknek, melyeknek 

 eddig csak fizikai oldalával foglalkoztak, milyen fontos szerep jutott a 

 növények életében és a mezőgazdaságban is". A mü 6 fejezetre oszlik, 

 a melyek közül az első az időjárás elemeinek befolyását — a növény- 

 zetre általában — tárgyalja Schimper ismert növényföldrajza alapján. 

 Figyelmébe ajánlhatók a meteorológusoknak a Warming ésaSolms- 

 L a u b a c h növényföldrajzi kézikönyvei is, a folyóiratok közül pedig 

 különösen az Engler szerkesztésében megjelenő botanikai évkönyve- 

 ket. A II. fejezet az időjárás elemeinek befolyása a talajképzödésre, 

 a III. ugyanennek befolyása az emberre és az állatra, a IV. ugyan- 

 ennek befolyása a termésre, az V. az agrármeteorologiai megfigyelé- 

 sekről szól. Végül a VI. fejezetben a meteorológiai megfigyelésekre 

 hívja fel a szerző a figyelmet, különösen azzal a czéllal, hogy keres- 

 sük a termés és az időjárás numerikus összefüggését, állapítsuk 

 meg a klíma befolyását a termés mennyiségére és minőségére, álla- 

 pítsuk meg a főbb gazgasági növények klimatikus feltételeit és a 

 növényzet befolyását a meteorológiai viszonyokra. 



Ennek a tervnek a kivitele valóban nemcsak a gazdaságtan, 

 hanem a botanikai tudomány előbbrevitelére is rendkívül kívánatos 

 volna és nagyon helyénvaló, hogy a szerző az agrármeteorologiai osztály 

 felállítását sürgeti. Nemcsak az alkalmazott botanika, hanem hazánk 

 tudományos növény földrajzi megismerése is sokat nyerne vele. 



Rapaics R. 



SZEMÉLYI HÍREK. 



Fábry János tagtársunk, a rimaszombati prot. főgimnázium 

 sok éven át buzgó tanára és igazgatója, 78-ik évében meghalt. is 

 egyike volt azoknak, a kik H a z s 1 í n s z k y-tői nyertek buzdítást a 

 növénytannal való foglalkozásra és a növénygyüjtésre. 42 évi szor- 

 galmas gyűjtéseinek eredménye a rimaszombati gimnázium gyűjte- 

 ményében van összeállítva. Irodalmilag is foglalkozott s egyéb 

 munkákon kívül írta „A növénytan elemei (1864) és „Gömörmegye 

 viránya" (1867) czímű munkákat is. Mint tanár és mint a növénytan 

 híve egyaránt megérdemli, hogy itt kegyeletesen megemlékezzünk róla. 



Klein Gyula. 



